**1.pielikums**

**TEHNISKĀ SPECIFIKĀCIJA**

**“Ražošanas iekārtu (gāzu analizatoru, remontdarbnīcu un dažādu ierāvēju)**

**kalibrēšana, apkope un remonts”**

**1. Pasūtītājs:** Rīgas pašvaldības sabiedrība ar ierobežotu atbildību „Rīgas satiksme”, reģistrācijas numurs 40003619950 (turpmāk tekstā – Pasūtītājs).

**2. Iepirkuma priekšmets:** Ražošanas iekārtu (gāzu analizatoru, remontdarbnīcu un dažādu iekrāvēju) kalibrēšana (ja tas noteikts tehniskajā specifikācijā 1.1. pielikumā), apkope un remonts (turpmāk tekstā – Pakalpojums).

2.1. Iepirkuma priekšmets dalīts 3 (trīs) iepirkuma daļās.

2.2. Pretendenti var iesniegt par piedāvājumu daļām, kurās tas kā pakalpojuma sniedzējs ir ieinteresēts sniegt pakalpojumu.

**3. Pakalpojuma sniegšanas periods:** 3 gadi pēc līguma noslēgšanas.

**4. Pakalpojuma mērķis:** Pasūtītāja rīcībā esošo ražošanas iekārtu (remontdarbnīcu, gāzu analizatoru) kalibrēšana, visu ražošanas iekārtu tehniskā apkope un remonts (turpmāk – Pakalpojums), lai nodrošinātu iekārtu nepārtrauktu izmatošanai. Pakalpojums iekļauj sevī arī iekārtu ieregulēšanu, lai nodrošinātu iekārtu darba kārtībā pēc apkopes vai remontdarbu veikšanas, iekārtas remontdarbus tehniskajā specifikācijā noteiktajā apjomā.

**4.1. Iepirkuma Tehniskajā specifikācijā izmantotie termini un to apraksts:**

1. Iekārtas tehniskās specifikācijas izpratnē – visas iekārtas, kas iekļautas tehniskās specifikācijas 1.1. pielikumā (turpmāk – Iekārtas) un tām nepieciešams veikt tehniskās apkopes darbus un remontdarbus.
2. Apkope - Iekārtu ārējā apskate, Iekārtu darbības pamatprincipu pārbaude (vai nav mehāniski bojājumi, korozija vai visi indikācijas režīmi darba/dežūru ir darba stāvoklī) un visu mehānismu pārbaude. Visu nepieciešamo funkciju darbspējas, profilaktiskie un regulēšanas darbi **atbilstoši ražotāja noteiktajām apkopes prasībām Iekārtai**, kā arī pamata un rezerves barošanas avotu pārbaude atbilstoši apkopes reglamentā norādītajiem darbiem, t.sk. Iekārtu ieregulēšana un darba režīmu programmēšanu atbilstoši Pasūtītāja pilnvarotās personas norādījumiem, ja tas nepieciešams pēc apkopes veikšanas, kā arī apkopes laikā nepieciešamo rezerves daļu nomaiņa, kuras paredzēts mainīt, veicot apkopes darbus.
3. Remontdarbi - visi darbi, kas nav minēti apkopju sarakstā, t.sk. Iekārtu ieregulēšana un darba režīmu programmēšanu atbilstoši Pasūtītāja pilnvarotās personas norādījumiem, ja tas nepieciešams pēc remontdarbu veikšanas.
4. Pakalpojums - iekļauj sevī jebkuru Iekārtu tehniskās apkopes veikšanu, Iekārtu ieregulēšanu, lai nodrošinātu Iekārtu darba kārtībā pēc apkopes vai remontdarbu veikšanas, Iekārtas remontdarbus tehniskajā specifikācijā noteiktajā apjomā.

**5.** **Esošā situācija.** Pakalpojums sniedzams tehniskās specifikācijas 1.1. pielikumā norādītajām iekārtam, kurām beidzies ražotāja noteiktais garantijas termiņš. Iekārtas atrodas 5 dažādās adresēs RPSIA “Rīgas satiksme” teritorijā esošajos objektos. Iekārtu skaits var mainīties līguma darbības laikā (saskaņā ar Tehniskās specifikācijas 16. punktu).

**6. Pakalpojuma sniegšanas vieta un laiks**:

* 1. Iekārtas atrodas 5 dažādās adresēs Rīgas pilsētas teritorijā RPSIA “Rīgas satiksme” objektos, kas norādīti tehniskās specifikācijas 1.1. pielikumā.
  2. Iekārtu apkope un remonts jānodrošina darba dienās no plkst. 08:00 līdz 17:00. RPSIA “Rīgas satiksme” teritorijā vai pie Izpildītāja (atbilstoši tehniskajā specifikācijas 1.1. pielikumā norādītajai informācijai).
  3. Ja Pakalpojums nav sniedzams pie Pasūtītāja, Izpildītājs ar Pasūtītāja pārstāvi vienojas par Pakalpojuma sniegšanu pie Izpildītāja (parakstot pieņemšanas-nodošanas aktu (kas apliecina tiesības Iekārtu izvest no RPSIA “Rīgas satiksme” teritorijā un pēc Pakalpojuma sniegšanas atvest atpakaļ)).

**7. Pakalpojuma sniegšanas process.**

* 1. Izpildītājs, pēc apkopes darbu veikšanas, sagatavo Iekārtai nepieciešamo remontdarbu sarakstu, ja tehniskās apkopes laikā tiek konstatēta Iekārtu nekvalitatīva darbība, piemēram, Iekārtas darbības novirzes, neveic savu funkciju ražotājā noteiktajā apjomā. Defekta konstatēšana un defekta akta sagatavošanas izmaksas iekļauj tehniskās apkopes vai kalibrēšanas izmaksās.
  2. Pasūtītāja pārstāvis, pamatojoties uz remontdarbu sarakstu vai pēc informācijas saņemšanas par Iekārtas nedarbošanos no personāla, kas darbojas ar Iekārtu, sagatavo remontdarbu pieteikumu (kopā ar 3. pielikumu “Defekta akts”).
  3. Pieteikums tiek nosūtīts elektroniskā veidā uz Izpildītāja norādīto elektronisko pastu (turpmāk - e-pasts).
  4. Izpildītājs nodrošina Pakalpojuma izpildes pieteikumu pieņemšanu un izskatīšanu bez papildu maksas.
  5. Izpildītājs veic Iekārtu remontu atbilstoši Pasūtītāja pārstāvja pieteikumiem.
  6. Izpildītājs, pirms remontdarbu veikšanas, ar Pasūtītāja pārstāvi saskaņo (e-pasta sarakstes veidā) to veikšanas termiņu, izmaksas un kārtību.
  7. Izpildītājs nodrošina Pakalpojumu izpildei nepieciešamo rezerves daļu un materiālu pasūtīšanu bez priekšapmaksas.
  8. Izpildītājs nodrošina remonta laika radušos smērvielu un citu nolietoto rezerves daļu un materiālu utilizāciju bez papildu maksas.
  9. Izpildītājs nodrošināt pakalpojumu izpildei nepieciešamo dokumentācijas sagatavošanu, noformēšanu vai sastādīšanu, bez papildu maksas.
  10. Izpildītājam ir pienākums darba uzskaiti reģistrēt Pasūtītāja izvēlētā ārpakalpojumu darba izpildes kontroles programmas “Lars” lietotnē.

**8. Pakalpojuma kvalitāte:**

* 1. Izpildītājs Garantijas laikā bez atlīdzības Iekārtām novērš defektus, kuros Pasūtītājs nav vainojams, bet kuri ir radušies Izpildītāja, tā darbinieku darbības/bezdarbības rezultātā Pakalpojumu sniegšanas laikā.
  2. Izpildītājs par saviem līdzekļiem novērš konstatētos defektus 3 (trīs) darba dienu laikā no Pasūtītāja pārstāvja pretenzijas nosūtīšanas dienas. Par defekta novēršanu garantijas saistību ietvaros tiek sastādīts Defekta akts (3. pielikums), nepieciešamības gadījumā pieaicinot citus ekspertus vai speciālistus.
  3. Pēc Defekta akta sastādīšanas, Pasūtītājs pārstāvis nekavējoties par to informē Izpildītāju telefoniski, un nosūta Izpildītājam 1 (vienu) defekta akta eksemplāru uz e-pastu. Izpildītājs apņemas 3 (trīs) darba dienu laikā no defekta akta sastādīšanas dienas, bez papildu samaksas, novērst atklātos defektus.
  4. Ja Pakalpojums ir veikts nekvalitatīvi, vai tā izpildei nepieciešamo materiālu vai rezerves daļu piegāde veikta nekvalitatīvi, materiāli vai rezerves daļas ir nekvalitatīvi vai nefunkcionējoši, Pasūtītāja pārstāvis neparaksta Pakalpojuma izpildi apliecinošo dokumentu (Darba aktu (2. pielikums) vai Defekta aktu (3. pielikums)), un 3 (trīs) darba dienu laikā sagatavo un nosūta pretenziju uz Izpildītāja pārstāvja e-pasta adresi, kurā norāda konstatētos defektus vai citas neatbilstības Līguma vai normatīvo aktu noteikumiem.
  5. Izpildītājs par saviem līdzekļiem novērš Pasūtītāja pārstāvja pretenzijā norādītos trūkumus un 3 (trīs) darba dienu laikā atkārtoti nodrošina Pakalpojuma izpildi.
  6. Darbu izpildes laikā Izpildītājs ir atbildīgs par Pasūtītāja iekšējās kārtības noteikumu, apsardzes noteikumu, darba drošības un ugunsdrošības prasību ievērošanu, kā tas noteikts 4. pielikumā “Darba drošības un vides aizsardzības noteikumi pakalpojumu noteikumi pakalpojumu sniedzējiem, piegādātājiem un būvdarbu veicējiem”.

**9. Prasības pakalpojuma sniegšanas personālam:**

9.1. Iekārtu apkopi un remontu veic speciālists, kuram ir derīga apliecība par Bz elektrodrošības grupu.

9.2. Iekārtu remontu un tehniskās apkopes darbus drīkst veikt tikai atbilstošiem darbiem kvalificēti speciālisti. Pasūtītājam ir tiesības jebkurā laikā pieprasīt dokumentus, kas apliecinātu darbus veikušā speciālista kvalifikāciju.

**10. Pakalpojuma sniegšanā izmantotie materiāli:**

* 1. Remonta laikā izmantoto materiālu, agregātu un rezerves daļu izmaksas tiek aprēķinātas pakalpojuma izpildes laikā, saskaņojot darbu aktu (2. pielikums).
  2. Pakalpojums tiek sniegts, izmantojot Izpildītāja materiālus un instrumentus, transportu un darbu veikšanai aprīkojumu (piemēram, aprīkojums iekārtu ieregulēšanai).
  3. Pakalpojuma sniegšanā netiek izmantoti Baltkrievijas vai Krievijas izcelsmes materiāli un rezerves daļas.
  4. Izpildītājs apņemas pēc Pasūtītāja pārstāvja pieprasījuma iesniegt paskaidrojumus, kas pamato materiālu un rezerves daļu cenu izcelsmi.
  5. Izpildītājs pakalpojuma sniegšanā izmanto tehniku, darbarīkus un materiālus, kuriem ir stabilas elektriskās īpašības un kuras nodrošina augstu rādītāju precizitāti. Darba instrumentiem un darba aprīkojumam u.tml., kuri tiek izmantoti pakalpojuma sniegšanai, ir jābūt ar CE marķējumu.
  6. Izpildītāja piedāvātā cena remontdarbu izpildes ietvaros izmantojamiem materiāliem un rezerves daļām nedrīkst pārsniegt vairāk kā par 10 % (desmit procentiem) no attiecīgā materiāla vai rezerves daļas vidējās tirgus cenas vai gadījumā, ja materiāls vai rezerves daļa ir specifiska un vidējo tirgus cenu objektīvi nevar konstatēt, – no ražotāja cenu lapā noteiktās cenas. Izpildītājam ir pienākums iesniegt paskaidrojumus, kas pamato cenu izcelsmi.

**11. Pakalpojuma sniegšanas biežums.** Tehniskās apkopes Iekārtām tiek veiktas pēc Pasūtītāja pārstāvja pieteikuma vai saskaņā ar ražotāja sniegto informāciju par ieteicamo apkopes veikšanas biežumu. Remontdarbi veicami pēc Pasūtītāja pārstāvja pieteikuma.

**12.** **Atbilstība normatīvajiem aktiem un standartiem.** Nav noteiktas.

**13. Reaģēšanas laiki uz Pasūtītāja pārstāvja pieteikumiem.** Izpildītāja reaģēšanas laiki uz Pasūtītāja pārstāvja pieteikumiem par Pakalpojuma nepieciešamību:

1. uz pasūtītāja iesniegtajiem pieteikumiem Iekārtu apkopei un remonta darbiem elektroniskā veidā uz Izpildītāja norādīto elektronisko pastu (turpmāk - e-pasts) – 1 (vienas) darba diena Pasūtītāja darba laikā. Pakalpojuma sniegšanas laiki jāsaskaņo ar Pasūtītāja pārstāvi;
2. Iekārtu apkopes brīdī atklātajiem avārijas remonta darbiem vai steidzamai apkopei vai steidzamiem remontdarbiem - 2 (divas) stundas no izsaukuma brīža pa telefonu vai elektroniskā veidā pa e-pastu Pasūtītāja darba laikā. Pēc izsaukuma jāveic Iekārtu avāriju novēršana, to seku likvidēšana un darbības atjaunošana. Pakalpojuma sniegšanas laiki jāsaskaņo ar Pasūtītāja pārstāvi.

**14. Maksāšanas noteikumi un termiņi:**

* 1. Par Iekārtu apkopes un remonta veikšanu saskaņā ar Tehnisko specifikāciju Pasūtītājs maksā Izpildītājam atbilstoši norādītajām izmaksām Finanšu piedāvājumā.
  2. Par Iekārtu apkopes veikšanu maksājums tiek veikts vienu reizi mēnesī, par iepriekšējā mēnesī veiktajiem Iekārtu apkopes darbiem, atbilstoši Finanšu piedāvājumam.
  3. Apmaksu par kvalitatīvi veiktajiem Iekārtu remontdarbiem Pasūtītājs veic, pamatojoties uz Izpildītāja iesniegto rēķinu. Par pamatu rēķina izrakstīšanai kalpo Pušu pilnvaroto personu abpusēji parakstīts remonta izpildi apliecinošs dokuments – Darbu akts (2. pielikums):

1. Izpildītāja piedāvātā cena Iekārtu remontdarbu izpildes ietvaros izmantojamiem materiāliem un rezerves daļām nedrīkst vairāk kā par 10 % (desmit procentiem) pārsniegt attiecīgā materiāla vai rezerves daļas vidējās tirgus cenas vai gadījumā,
2. Ja materiāls vai rezerves daļa ir specifiska un vidējo tirgus cenu objektīvi nevar konstatēt, – no ražotāja cenu lapā noteiktās cenas.
3. Izpildītājam ir pienākums iesniegt paskaidrojumus, kas pamato cenu izcelsmi.
4. Papildus Izpildītājs ir tiesīgs Darbu aktā norādīt ar materiālu vai rezerves daļu piegādi saistītos izdevumus.
   1. Apmaksu par Izpildītāja kvalitatīvi sniegtajiem Pakalpojumiem Pasūtītājs veic ar pārskaitījumu uz Izpildītāja bankas norēķinu kontu 30 (trīsdesmit) kalendāro dienu laikā pēc rēķina saņemšanas no Izpildītāja ar nosacījumu, ka no Pasūtītāja pilnvarotās personas puses netika celti iebildumi par rēķinā norādīto apmaksas summu. Par samaksas dienu uzskatāms bankas atzīmes datums Pasūtītāja maksājuma uzdevumā.
   2. Cenas, kuras Izpildītājs ir norādījis Finanšu piedāvājumā, var tikt koriģētas vienu reizi gadā – ne ātrāk kā 12 mēnešus pēc līguma spēkā stāšanās datuma.

**15. Izpildītāja atbildība un garantijas.** Izpildītājs nodrošina veiktajiem Iekārtu remonta darbiem, izmantotajiem un piegādātajiem materiāliem, kā arī rezerves daļām, ne mazāk kā 12 (divpadsmit) mēnešu garantija.

**16. Pakalpojuma apjoma palielināšana vai samazināšana**

Līguma darbības laikā plānots iekļaut jaunas Iekārtas, kurām būs beidzies iegādes līgumā noteiktais garantijas termiņš un būs nepieciešams veikt šo Iekārtu apkopes, remonta, kā arī Iekārtu ieregulēšanas vai kalibrēšanas darbus. Līguma darbība laikā var tikt arī mainīts pakalpojuma apjoms, to samazinot, ja kāda no tehniskajā specifikācijā iekļautajām Iekārtām tiks atzītas par norakstāmām (noņemtas no uzskaites), jo nav plānota tā turpmāka izmantošana. Izmaksas par jaunu Iekārtām nepieciešamajiem pakalpojumiem tiks noteiktas saskaņā ar līgumā noteiktajām cenām.

**17.** **Pielikumi:**

* + 1. 1.1. pielikums – Piedāvājuma forma, t.sk. Iekārtu saraksts un nepieciešamo pakalpojumu veidi;
    2. 2. pielikums – Darba akts;
    3. 3. pielikums – Defekta akts;
    4. 4. pielikums - Darba drošības un vides aizsardzības noteikumi pakalpojumu noteikumi pakalpojumu sniedzējiem, piegādātājiem un būvdarbu veicējiem.